Diari Oficial de la Generalitat Valenciana


Sumari del DOGV 201, del 08-11-1984 (1984/803550)

ORDRE de 15 d'octubre de 1984, de la Conselleria d'Indústria, Comerç i Turisme, per la qual es crea la Comissió Mixta de Vigilància de les Agencies de Viatges de la Comunitat Valenciana.
------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/10/15/(1)/dof/vci/html**

### Dades del document

Número de DOGV
:   201

Data del DOGV
:   08-11-1984

Secció del DOGV
:   DISPOSICIONS GENERALS

Número del document
:   1984/803550


Data del document
:   15-10-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Anàlisi jurídica

Ordre de 15 d'octubre de 1984, de la Conselleria d'Industria, Comerç i Turisme per la qual es crea la Comissió Mixta de Vigilància de les Agències de Viatges de la Comunitat Valenciana.  
Per Reial Decret 1294/84, de 27 de juny, s'aprova l'acord de traspàs de funcions i serveis de l'Estat a la Comunitat Valenciana en matèria de turisme, entre aquests els referents a les Agències de Viatges, amb assignació d'aquestes competències a la Conselleria d?Indústria, Comerç i Turisme per Decret 21/84, de 21 d'agost del Consell.   
En atenció d'aquests motius, i vista la conveniència de determinar la constitució i el funcionament de la Comissió Mixta de Vigilància de les Agències de Viatges de la Comunitat Valenciana, aquesta Conselleria ha disposat:   
Article 1.r  
Es crea la Comissió Mixta de Vigilància de les Agències de Viatges de la Comunitat Valenciana, que estarà integrada pels membres següents:   
1. En representació de la Conselleria d'Indústria, Comerç i Turisme, pel Cap del Servei d'Empreses i Activitats Turístiques i dos membres designats pel Director General de Turisme entre els funcionaris enquadrats en la Direcció General de Turisme, i un d'aquests farà de Secretari.   
2. De la part del sector professional, formaran part de la Comissió tres representants de les Associacions Professionals, nomenats pel Director General de Turisme, una vegada oïdes les Associacions esmentades.   
3. Correspon la Presidència de la Comissió Mixta de Vigilància d'Agències de Viatges al Cap del Servei d'Empreses i Activitats turístiques i els altres hi actuaran com a Vocals.   
Article 2.n  
La Comissió es regirà en règim i funcionament pel Capítol II, del Títol I de la Llei de Procediment Administratiu, però per a la vàlida celebració de les sessions caldrà la presència de cinc membres.   
Article 3.r   
A la Comissió Mixta de Vigilància li correspondrà, en l'àmbit de la Comunitat Valenciana, l'exercici de les funcions que l'ordenament vigent atribueix a la Comissió Mixta de Vigilància a què fa referència el Capítol VIII del Reglament de Règim Jurídic de les Agències de Viatges, aprovat per Ordre Ministerial de 9 d'agost de 1974 i disposicions concordants, i en especial les següents:   
a) Determinar, a fi de realitzar amb càrrec a la fiança, els descoberts en què es troben les Agències de Viatges Estrangeres, com a conseqüència de les obligacions econòmiques que puguen contraure en l'exercici de l'activitat.   
b) Dirimir les qüestions que les parts implicades sotmeten conjuntament i lliurement al seu arbitratge, quan entre aquestes hi haja, almenys, una Agència de Viatges Estranjeres. La petició de l'arbitratge esmentat haurà d'explicitar la renúncia de les parts a l'exercici de qualsevol altre tipus o naturalesa d'acció, l'acceptació dels laudos com a ferms i l'acceptació de la via administrativa per a l'execució forçosa d'aquests.   
Article 4.t   
De tots els acords que prenga la Comissió Mixta, se n'elevarà certificació a la Direcció General de Turisme, per al seu coneixement i adopció de la resolució que resulte adient.   
DISPOSICIO TRANSITORIA  
Mentre no es produesquen els nomenaments en forma dels titulats dels diferents òrgans de la Conselleria d'Indústria, Comerç i Turisme, actuaran com a membres de la Comissió aquelles persones que presten funcions en els òrgans esmentats i siguen designades pel Director General de Turisme.   
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 15 d'octubre de 1984.   
El Conseller d'Indústria, Comerç i Turisme,  
SEGUNDO BRU I PARRA


Còpia Permalink ELI